เงินบาทปิดตลาด 30.84/85
ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.84/85 ปรับตัวแข็งค่าเล็กน้อย
3 ก.พ. 2554

ธนาคารซีไอเอ็มบีไทย รายงาน เงินบาทปิดตลาดเย็นนี้อยู่ที่ระดับ 30.84/85 ปรับตัวแข็งค่าเล็กน้อย
นักบริหารเงินจากธนาคารซีไอเอ็มบีไทย เปิดเผยว่า เงินบาทปิดตลาดเย็นนี้อยู่ที่ระดับ 30.84/85 บาท/ดอลลาร์ ขยับแข็งค่าจากเปิดตลาดช่วงเช้าเล็กน้อยที่ระดับ 30.85/88 บาท/ดอลลาร์ โดยมีปริมาณซื้อขายเบาบางเนื่องจากเป็นวันหยุดช่วงเทศกาลตรุษจีน 
"ตลาดค่อนข้างเงียบ เคลื่อนไหวในกรอบแคบๆ เหมือนตลาดหุ้น เนื่องจากเป็นช่วงเทศกาลตรุษจีน" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 81.65/68 เยน/ดอลลาร์ ปรับตัวอ่อนค่าจากระดับ 81.50 เยน/ดอลลาร์ ส่วนเงินยูโรอยู่ที่ระดับ 1.3779/3782 ดอลลาร์/ยูโร ปรับตัวอ่อนค่าเช่นกันจากระดับ 1.3810 ดอลลาร์/ยูโร
นักบริหารเงิน คาดว่า วันพรุ่งนี้ทิศทางการเคลื่อนไหวของเงินบาทน่าจะยังคงอยู่ในกรอบแคบๆ ระหว่าง 30.80-30.90 บาทดอลลาร์
"พรุ่งนี้น่าจะเงียบเหมือนเดิม เพราะฮ่องกง-สิงคโปร์ยังหยุด คงมี flow บางๆ" นักบริหารเงิน กล่าว